Na temelju članka 16. Kolektivnog ugovora za djelatnost socijalne skrbi (NN br. 61/2018), članka 46. Statuta Doma za odrasle osobe i rehabilitaciju Metković i suglasnosti Ministarstva za demografiju, obitelj, mlade i socijalnu politiku, klasa: 100-1/18-02/394, Ur broj: 519-04-3-1-2/2-18-2, ravnateljica Doma objavljuje

**NATJEČAJ**

za prijem u radni odnos:

– kuhar/ica, jedan izvršitelj/ica na neodređeno puno radno vrijeme.

Uvjeti:

– završeno srednjoškolsko obrazovanje za kuhara

– radno iskustvo na odgovarajućim poslovima

– da ne postoji zapreka iz članka 213. stavak 1. Zakona o socijalnoj skrbi (NN br. 157/13, 152/14, 99/15, 52/16, 16/17, 130/17).

Uz prijavu kandidati/kinje su dužni priložiti:

1. životopis

2. domovnicu

3. dokaz o stručnoj spremi

4. potvrdu Hrvatskog zavoda za mirovinsko osiguranje o radnom stažu (dokaz o ukupnom radnom iskustvu i radnom iskustvu na odgovarajućim poslovima)

5. uvjerenje nadležnog suda da se protiv kandidata/kinje ne vodi kazneni postupak

 Dokaze o ispunjavanju uvjeta natječaja kandidati/kinje mogu priložiti u neovjerenim preslikama, uz obvezu izabranog kandidata/kinje da prije sklapanja ugovora o radu dostavi izvornike na uvid. Dokumentacija se ne vraća.

Na natječaj se mogu javiti osobe oba spola.

Izabrani kandidat/kinja će biti upućen na provjeru zdravstvene sposobnosti prije potpisivanja ugovora o radu.

Kandidati/kinje koji/e prema posebnim propisima ostvaruju pravo prednosti pri zapošljavanju dužni su u prijavi pozvati se na to pravo i imaju prednost u odnosu na ostale kandidate/kinje samo pod jednakim uvjetima. Da bi ostvario pravo prednosti pri zapošljavanju, kandidat/kinja koji/a ispunjava uvjete za ostvarivanje tog prava dužan je uz prijavu na natječaj priložiti svu propisanu dokumentaciju prema posebnom zakonu.

 Kandidat/kinja koji/a se u prijavi na natječaj poziva na pravo prednosti prilikom zapošljavanja u skladu s čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17), uz prijavu na javni natječaj dužan/na je osim dokaza o ispunjavanju traženih uvjeta, priložiti i dokaze propisane čl. 102. st. 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web-stranici Ministarstva hrvatskih branitelja:

<https://branitelji.gov.hr/zaposljavanje843/843>.

([https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidati/kinje koji/e se prijave na natječaj i ispunjavaju formalne uvjete natječaja, mogu se pozvati na razgovor te dodatnu provjeru znanja i sposobnosti.

Dom zadržava pravo poništenja natječaja bez obveze obrazlaganja svoje odluke i bez ikakve odgovornosti prema prijavljenim kandidatima.

 Prijave se podnose u roku od 8 dana od objave natječaja u Narodnim novinama poštom na adresu: Dom za odrasle osobe i rehabilitaciju Metković, Ante Starčevića 25, 20350 Metković s naznakom: »Za natječaj-kuhar/ica«. Nepotpune i nepravovremene prijave neće se razmatrati, a o rezultatima natječaja kandidati/kinje će biti obaviješteni putem web stranice Doma (<http://www.dom-metkovic.hr>).

**Dom za odrasle osobe i rehabilitaciju Metković**